Diari Oficial de la Generalitat Valenciana


Sumari del DOGV 4517, del 09-06-2003 (2003/6676)

Informació pública de la suspensió de llicències i acords de programació en els sectors de sòl urbanitzable B-9.2, B-9.3 i B-9.4 del Pla General d'Ordenació Urbana (PGOU) vigent.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   4517

Data del DOGV
:   09-06-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/6676


Organisme emissor
:   Ajuntament de Dénia

Tipus de document
:   Anunci

Informació pública de la suspensió de llicències i acords de programació en els sectors de sòl urbanitzable B-9.2, B-9.3 i B-9.4 del Pla General d'Ordenació Urbana (PGOU) vigent. [2003/6676]
  
En compliment del que ha disposat l'Ajuntament en Ple, en sessió ordinària realitzada el dia 13 de març del 2003, a reserva dels termes de l'aprovació de l'acta de conformitat amb el que disposa l'article 206 del Reglament d'Organització, Funcionament i Règim Jurídic de les Entitats Locals, es fa públic l'acord següent:
  
«Punt 5. Conveni de col·laboració de l'IVV, SA i l'Ajuntament de Dénia per al desenvolupament del planejament i urbanització per a gestió dels sectors urbanitzable per a gestió directa i suspensió de llicències i acords de programació directa en els sectors urbanitzable B-9.2; B-9.3 i B-9.4
  
La Comissió Informativa de Planejament Estratègic i Gestió Urbanística, Urbanisme, Obres i Servicis realitzada el 3 de març del 2003 va emetre el dictamen següent:
  
En relació amb els sectors de sòl urbanitzable B-9.2, B-9.3 i B-9.4 del PGOU de Dénia, els tècnics que subscriuen tenen l'honor d'informar:
  
Primer. Per poder dur a efecte les determinacions de la proposta de conveni entre l'Institut Valencià de Vivenda, SA (d'ara endavant IVV, SA) i l'Ajuntament de Dénia, per a l'execució en règim de gestió directa per part de l'IVV, SA dels sectors de sòl urbanitzable B.9.2, B.9.3 I B.9.4 del pla general vigent, i la finalitat del qual és la promoció per part d'este institut de sòl urbanitzat a preu taxat a fi de poder oferir parcel·les urbanitzades, destinades fonamentalment a la construcció de vivendes subjectes a algun règim de protecció pública en les àrees citades.
  
 És necessari procedir a adoptar un acord de suspensió de llicències i acords de programació en els àmbits afectats, complint d'esta manera amb el que disposa l'apartat segon de l'acord esmentat.
  
Segon. La finalitat de la citada suspensió és poder facilitar l'estudi i elaboració dels diferents instruments d'ordenació urbanística previstos en la proposta de conveni en els termes previstos en l'article 152 del Reglament de Planejament de la Comunitat Valenciana.
  
Tercer. L'àmbit territorial a què hauria d'aconseguir la suspensió de llicències estaria delimitat pels sectors de sòl urbanitzable B.9.2, B.9.3 i B.9.4 del vigent pla general.
  
Quart. En conseqüència, procedix proposar al ple de la corporació que acorde o dispose, a l'empara del que estableix l'article 47.3.1 de la Llei 7/1985, Reguladora de les Bases de Règim Local, modificada per la Llei 11/1999, la suspensió de llicències i acords de programació en els sectors de sòl urbanitzable assenyalats anteriorment.
  
Cinqué. La suspensió, s'extingirà en el termini d'un any a partir de la seua publicació el en Diari Oficial de la Generalitat Valenciana. No obstant això, s'entendrà prorrogada per un altre any més si dins del primer any es produïx la convocatòria d'informació pública del planejament a redactar.
  
Sisé. L'acord d'aprovació de la suspensió haurà de publicar-se en el Diari Oficial de la Generalitat Valenciana, d'acord amb el que disposa l'article 57.1. A de la Llei 6/1994, Reguladora de l'Activitat Urbanística.
  
Per això, cal realitzar la següent :
  
Proposta de resolució:
  
Primer. Suspendre llicències i acords de programació en els sectors de sòl urbanitzable B.9.2, B.9.3 i B.9.4 del pla general vigent.
  
Segon. Procedir a publicar l'anunci en el Diari Oficial de la Generalitat Valenciana donant compte de la suspensió».
  
Cosa que es publica als efectes de fer efectiva la suspensió de llicències i acord de programació acordada en el punt primer de l'acord plenari.